**Súhlas zákonných zástupcov**

Vážení rodičia,

naša škola ZŠ M. Tareka Abrahám realizuje v školskom roku 2020/2021 medzinárodnú spoluprácu prostredníctvom eTwinning priestoru: internetový portál na spoluprácu učiteľov a žiakov z celej Európy pod názvom: **International Day eTwinning Adventures / eTwinning Dobrodružstvá – Medzinárodné dni.**

Zameriava sa na podporu využívania moderných informačných a komunikačných technológií za účelom vytvorenia partnerstiev európskych škôl . "E" je skratka pre "elektronický" a "twinning" znamená "partnerstvo, družba".

eTwinning umožňuje nájsť partnerské školy, s ktorými sa môžu realizovať inovatívne školské projekty v rámci vyučovania v bezpečnom virtuálnom prostredí TwinSpace.

**eTwinning umožňuje:**

* nájsť európske partnerské školy,
* s partnerskými školami naplánovať ľubovoľný medzinárodný projekt alebo sa pridať do už existujúceho projektu ako ďalší partner,
* spolupracovať v chránenej virtuálnej učebni "TwinSpace".

**Okrem radosti a zábavy pri učení eTwinning ponúka:**

* bezplatný prístup
* zmysel pre komunitu
* bezpečné prostredie
* projekty zamerané na spoluprácu škôl
* šťastných žiakov
* zábavu v triedach

**Konkrétne:** Žiaci budú pracovať v bezpečnom virtuálnom prostredí,

* do ktorého budú vkladať svoje IKT-výstupy (prezentácie, plagáty, dotazníky a iné výstupy),
* v rámci ktorého môžu chatovať s partnerskými školami, prípadne si naplánovať videokonferenciu,
* pomocou rôznych aplikácií budú tvoriť úlohy pre svojich partnerov alebo riešiť úlohy, ktoré im zadajú ich internetoví partneri.

Súhlasím /nesúhlasím, aby sa môj syn/moja dcéra ...................................................................,

žiak/žiačka........................ ročníka zapojila v školskom roku................................................... do eTwinningových projektov.

Dňa.............................. Podpis.........................................................